**ГОДИШЕН ОТЧЕТ ЗА ПОСТЪПИЛИТЕ В НАП ПРЕЗ 2016 Г. ЗАЯВЛЕНИЯ ЗА ДОСТЪП ДО ОБЩЕСТВЕНА ИНФОРМАЦИЯ И ИЗДАДЕНИТЕ РЕШЕНИЯ ИЛИ ДРУГИ АКТОВЕ ПО ТЯХ**

 В структурните звена на Националната агенция за приходите (НАП) се получават множество устни запитвания от страна на граждани, юридически лица, журналисти и други, относно дейността и функциите на Агенцията. В тези случаи отговори на поставените въпроси се дават основно от дирекция „Комуникации и протокол” и „Информационен център” при Централно управление (ЦУ) на НАП, респективно лицата, отговарящи за връзките с обществеността в останалите структури на НАП.

 Целта на настоящия отчет е, съгласно изискването на закона – чл. 15, ал. 2 от Закона за достъп до обществена информация (ЗДОИ), да представи резултатите от образуваните в Агенцията през 2016 г. формални производства във връзка с подадени писмени заявления за достъп до обществена информация/искания за повторно използване на информация от обществения сектор. В НАП е осигурена възможност за подаване на заявления/искания по няколко начина: лично от заявителя в работно време на деловодствата на структурите на НАП, по пощата на адресите на структурните звена на НАП, които са достъпни от интернет страницата на НАП, както и по електронен път.

**1. Постъпили заявления от субекти на правото на достъп до обществена информация/ информация от обществения сектор за повторно използване**

|  |  |  |
| --- | --- | --- |
| **Заявител** | **Брой постъпили заявления за достъп до обществена информация** | **Брой заявления за достъп до обществена информация, оставени без разглеждане** |
| От граждани на Република България | 15 | 1 |
| От чужденци и лица без гражданство | 0 | 0 |
| От журналисти | 4 | 0 |
| От фирми | 15 | 0 |
| От неправителствени организации | 7 | 0 |
| Общ брой | 41 | 1 |

**2. Постъпили заявления за достъп до обществена информация/искания за предоставяне на информация от обществения сектор за повторно използване – по начин на поискване**

|  |  |
| --- | --- |
| **Начин на поискване на достъп до обществена информация** | **Брой**  |
| Писмени заявления | 35 |
| Електронни заявления (e-mail) | 6 |
| Общ брой | 41 |

**3. Постъпили заявления за достъп до обществена информация /искания за предоставяне на информация от обществения сектор за повторно използване – по вид информация**

|  |  |
| --- | --- |
| **Вид на информация** | **Брой**  |
| Официална информация | 1 |
| Служебна информация | 40 |
| Общ брой | 41 |

**4. Постъпили заявления за достъп до обществена информация/ искания за предоставяне на информация от обществения сектор за повторно използване – по теми на исканата информация**

|  |  |
| --- | --- |
| **Теми, по които е искана обществената информация** | **Брой**  |
| Упражняване на права или законни интереси | 9 |
| Отчетност на институцията | 24 |
| Контролна дейност на администрацията  | 8 |
| Общ брой | 41 |

През 2016 г. се наблюдава понижаване броя на постъпилите заявления/искания по ЗДОИ в сравнение с предходната 2015 г., когато общият брой на образуваните формални производства в Агенцията е бил 81. Според тези показатели в процентно съотношение намаляването на броя на образуваните формални производства по ЗДОИ в НАП е с 49 % спрямо 2015 г.

**5. Образувани производства по постъпили заявления за достъп до обществена информация/искания за повторно използване на информация от обществения сектор**

По всички постъпили в звената на НАП заявления за достъп до обществена информация/искания за повторно използване на информация от обществения сектор, са образувани формални производства, съгл. изискванията на ЗДОИ. В резултат на това компетентните органи са се произнесли с надлежни актове, както следва:

|  |  |  |  |
| --- | --- | --- | --- |
| **Звено на НАП** | **Постъпили заявления****(брой)** | **Отговори****(брой)** | **Решения****(брой)** |
| ЦУ на НАП | 30 | 16 | 11\* |
| ТД на НАП София | 2 | 2 | 0 |
| ТД на НАП Пловдив | 3 | 3 | 0 |
| ТД на НАП В. Търново | 3 | 3 | 0 |
| ТД на НАП Варна | 2 | 2 | 0 |
| ТД на НАП Бургас | 1 | 1 | 0 |
| ТД на НАП „Големи данъкоплатци и осигурители“ | 0 | 0 | 0 |
| (Общо) | 41 | 27 | 11 |

*\* Компетентният орган се е произнесъл с един акт по 4 броя заявления, които са подадени от един заявител и имат идентичен предмет на търсената информация (въпросите се различават само по териториалния обхват на информацията)*

**6. Разгледани заявления за достъп до обществена информация/искания за повторно използване на информация от обществения сектор**

|  |  |
| --- | --- |
| **Издадени решения или други актове за:** | **Брой**  |
| Предоставяне на пълен достъп  | 26 |
| Предоставяне на частичен достъп | 3 |
| Отказ за предоставяне на достъп | 1 |
| Уведомление на заявителя за липса на исканата обществена информация | 2 |
| Уведомление на заявителя, че исканата информация не представлява обществена информация по смисъла на чл. 2 от ЗДОИ | 8 |
| Общ брой | 40 |

Всички образувани формални производства по ЗДОИ са приключени в законоустановените срокове. По 39 бр. от постъпилите заявления/искания за предоставяне на обществена информация от НАП, произнасянето е осъществено в 14-дневен срок, а по 1 бр. заявление – след удължаване на срока, на основание чл. 30, ал. 1 от ЗДОИ – поради необходимост от допълнително време за подготовка на исканата информация.

**7. Предмет на заявленията за достъп до обществена информация**

С постъпилите в НАП през 2016 г. заявления/искания по ЗДОИ, е търсен достъп основно до:

- информация относно упражняване на права или законни интереси;

- информация, касаеща отчетността на институцията;

- информация относно контрола на дейността на администрацията и др.

**8.** **Подадени жалби срещу решения/отговори по ЗДОИ**

През 2016 г. е постъпила 1 (една) жалба срещу отказ за предоставяне на информация, на основание чл. 41а, ал. 2 от ЗДОИ. Поради неотстранена в срок нередовност, жалбата е оставена без разглеждане и производството е прекратено.